text: Kom med 29 år tilbage i tiden til Jelling Musikfestivals fødsel
  24 maj 2018 kl. 14.00
  Få et tilbageblik, og hør historien om festivalen i Jelling fortalt af folkene, der for 29 år siden lavede en interimistisk scene og startede et stykke Jelling-historie.
  I år vil omkrimng 38.000 gæste Jelling Musikfestival, men for 29 år siden startede festivalen på sportspladsen i noget mindre skala.
  
  - Vi satte en scene sammen af nogle forskallingsbrædder og nogle store plader, vi havde lånt nede i hallen og forsøgte at lægge det ind over nogle grønne presenninger, siger festivalleder og en af initiativtagerne til festivalen, Lars Charlie Mortensen i tilbageblikket, TV SYD lavede da festivalen fejrede deres 20 års jubilæum.
  
  Dengang festivalen åbnede dørene første gang, var der tre bands på programmet, og entréen var ganske gratis. Først året efter tog man 25 kroner for indgangen. Ifølge en af kunstnerne, der har gæstet Jelling i mange år, har festivalen ikke mistet sin ydmyg tilgang til musikoplevelsen.
  - Den handler om kærligheden til musikken, mere end købmandskabet og der er utrolig stor forskel på den her festival og en, hvor det handler om at få købt og solgt nogle pølser til folk, siger Lars Lilholt.
  
  Se hele tilbageblikket øverst i artiklen.
  
  